Búsetur er en byggevirksomhed i Torshavn på Færøerne og blev stiftet i 1987, med det formål at udføre byggearbejder, herunder også at stå for projekter, hvor vi har hovedentreprisen og styrer hele arbejdet. Vi har hele tiden koncentreret os om vores kerneområde og haft succes med det. Vi er i dag ca. 40 medarbejdere, som består af bygningskonstruktører, tømrere, hvoraf nogle er arbejdsformænd, tømrerlærlinge, arbejdsmænd, teknisk assistent og ansatte inden for administration. Búsetur har kompetance og erfaring indenfor stort set alle slags byggerier, f. eks skoler, daginstitutioner, plejehjem, parcelhuse, industrihalle og stalde. Vi har også stået for at lave totalrenoveringer, ombygninger og reparationsarbejder af hoteller, pengeinstitutter, historisk fredede bygninger og andet.